Så er der en glædelig nyhed til alle dancing queens, for musicalen Mamma Mia kommer til Danmark og også Aalborg. Og der er tid til at få skridtet danseskoene, for det bliver først i april 2020.

Mamma Mia - Here we go again. Musicalen MAMMA MIA! kommer efter ti års ventetid endelig er tilbage i Danmark. Den globale megasucces indtager Aalborg Kongres & Kultur Center (AKKC) med dansk cast og på dansk med hele ti forestillinger i november. For ti år siden kunne musicalen MAMMA MIA! ledsaget af ABBAs velkendte hits opleves af musicalglade danskere. Opsætningen havde et af de største forsalg til en dansk teaterforestilling nogensinde, og når musicalen vender tilbage, er det igen produktionsselskabet PER SE, der står bag produktionen. - MAMMA MIA! er en stor satsning for AKKC, men baggrunden for at vi tør satse så stort er, at Aalborg udover København er den by, der har solgt flest billetter til de seneste store musicals. MAMMA MIA! er den helt rigtige musical at satse på med forestillinger i hele to uger, kun København spiller flere forestillingen end Aalborg, fortæller en direktør, Nicolaj Holm fra Aalborg Kongres & Kultur Center. Musicalen har premiere i Tivolis Koncertsal 22. januar 2020, og herefter drager MAMMA MIA! på Danmarksturné. Hvem, der denne gang skal spille Donna, Sofie og alle de andre er ikke besluttet endnu, men vil blive fundet ved en række auditions i starten af 2019. Billetterne er netop sat i salg i dag.